

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

Općinsko vijeće Općine Vidovec

KLASA: 021-05/15-01/02

URBROJ: 2186/10-01/1-15-04

Vidovec, 25.02.2015.

 **ODLUKE I ZAKLJUČCI DONIJETI NA**

 **14. SJEDNICI**

**OPĆINSKOG VIJEĆA OPĆINE VIDOVEC**

**ODRŽANE DANA 25. veljače 2015. GODINE**

ZAKLJUČAK : o prihvaćanju Izvještaja o radu Općinskog načelnika za razdoblje od 01. srpnja do 31. prosinca 2014. godine

Općinsko vijeće Općine Vidovec prihvaća Izvještaj o radu Općinskog načelnika za razdoblje od 01. srpnja do 31. prosinca 2014. Ovaj Zaključak stupa na snagu danom donošenja.

ZAKLJUČAK : o prihvaćanju Plana aktivnosti „Općina Vidovec– prijatelj djece“ za 2015. godinu

Općinsko vijeće Općine Vidovec prihvaća Plan aktivnosti „Općina Vidovec – prijatelj djece“ za 2015. godinu.Ovaj Zaključak stupa na snagu danom donošenja.

ZAKLJUČAK : o prihvaćanju Programa Projekta „Općina Vidovec – prijatelj djece“ za razdoblje od 2015.- 2018. godine

Općinsko vijeće Općine Vidovec prihvaća Program Projekta „Općina Vidovec – prijatelj djece“ za 2015. godinu.Ovaj Zaključak stupa na snagu danom donošenja.

ZAKLJUČAK : o prihvaćanju Odluke o ostvarivanju prava na novčanu pomoć roditeljima za novorođeno dijete

Općinsko vijeće Općine Vidovec prihvaća Odluku o ostvarivanju prava na novčanu pomoć roditeljima za novorođeno dijete.

Odluka iz članka 1. ovog Zaključka objaviti će se u „Službenom vjesniku Varaždinske županije“.Ovaj Zaključak stupa na snagu danom donošenja.

ZAKLJUČAK : o prihvaćanju 2. Izmjena i dopuna Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja - korisnika usluga

Općinsko vijeće Općine Vidovec ne prihvaća prijedlog 2. Izmjena i dopuna Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja - korisnika usluga u formi dobivenoj u materijalima za 14. sjednicu, već prihvaća prijedlog članice Općinskog vijeća Općine Vidovec Sanje Pomper, koji glasi:

„Članak 7. Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga („Službeni vjesnik Varaždinske županije“ broj 30/14 i 44/14), mijenja se i glasi:

Mjesečno sudjelovanje roditelja-korisnika usluga u punoj mjesečnoj cijeni usluga Dječjeg vrtića, utvrđeno u smislu članka 4. ove Odluke, smanjuje se za cijenu toplog obroka po danu u slučaju kada je dijete bolesno više od 8 dana, a najduže do 3 mjeseca, o čemu roditelj-korisnik usluga dostavlja liječničku potvrdu.

Ako je dijete bolesno do tri mjeseca u kontinuitetu, ravnateljica Dječjeg vrtića predlaže Upravnom vijeću mogućnost ispisa djeteta iz programa Dječjeg vrtića „Škrinjica“.“

2. Izmjene i dopune Odluke iz članka 1. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o prihvaćanju Plana davanja koncesije za komunalne djelatnosti za 2015. godinu

Općinsko vijeće Općine Vidovec prihvaća Plan davanja koncesija za komunalne djelatnosti za 2015. godinu.

Plan iz članka 1. ovog Zaključka objaviti će se u „Službenom vjesniku Varaždinske županije“.

Ovaj Zaključak stupa na snagu danom donošenja.

ZAKLJUČAK : o prihvaćanju Srednjoročnog plana davanja koncesija za komunalne djelatnosti za razdoblje od 2015. do 2017. godine

Općinsko vijeće Općine Vidovec prihvaća Srednjoročni plan davanja koncesija za komunalne djelatnosti za razdoblje od 2015. do 2017. godine.

Plan iz članka 1. ovog Zaključka objaviti će se u „Službenom vjesniku Varaždinske županije“.

Ovaj Zaključak stupa na snagu danom donošenja.

ZAKLJUČAK : o prihvaćanju Odluke o uvjetima i načinu držanja kućnih ljubimaca, načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama

Općinsko vijeće Općine Vidovec prihvaća Odluku o uvjetima i načinu držanja kućnih ljubimaca, načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama.

Odluka iz članka 1. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o davanju suglasnosti na primjenu novog cjenika javne usluge prikupljanja miješanog komunalnog otpada na području općine Vidovec

Općinsko vijeće Općine Vidovec, suglasno je da se davatelju javne usluge prikupljanja miješanog komunalnog otpada na području općine Vidovec trgovačkom društvu „ČISTOĆA“ d.o.o. Varaždin, Ognjena Price 13, OIB: 02371889218, odobri primjena novog cjenika javne usluge prikupljanja miješanog komunalnog otpada na području općine Vidovec.

Ovaj Zaključak stupa na snagu danom donošenja.

ZAKLJUČAK : o prihvaćanju Odluke o određivanju potpisnika financijske dokumentacije Općine Vidovec

Općinsko vijeće Općine Vidovec prihvaća Odluku o određivanju potpisnika financijske dokumentacije Općine Vidovec za račun Proračuna HR 63 2360000 1848400002 koji se vodi kod Zagrebačke banke d.d. Zagreb, Poslovnica Varaždin.

Odluka iz članka 1. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o prihvaćanju Odluke o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2015. godinu

Općinsko vijeće Općine Vidovec prihvaća Odluku o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2015. godinu.

Odluka iz članka 1. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o prihvaćanju Odluke o odobravanju isplate naknade za nadoknadu štete na opremi nastale od elementarne nepogode – poplave

Općinsko vijeće Općine Vidovec prihvaća Odluku o odobravanju isplate naknade za nadoknadu štete na opremi nastale od elementarne nepogode – poplave. Ovaj Zaključak stupa na snagu danom donošenja.

ZAKLJUČAK : o prihvaćanju Odluke o imenovanju ulica na području općine Vidovec

Općinsko vijeće Općine Vidovec prihvaća Odluku o imenovanju ulica na području općine Vidovec. Odluka iz članka 1. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o prihvaćanju Odluke o osnivanju Povjerenstva za razvoj ruralnog turizma Općine Vidovec

Općinsko vijeće Općine Vidovec prihvaća Odluku o osnivanju Povjerenstva za razvoj ruralnog turizma Općine Vidovec. Ovaj Zaključak stupa na snagu danom donošenja.

ZAKLJUČAK : o izradi projektne dokumentacije i uređenje Parka hrvatskih branitelja

Općinsko vijeće Općine Vidovec prihvaća prijedlog općinskog načelnika da se u proračunu za slijedeću godinu predvidi izrada projektne dokumentacije za uređenje parkirališta i ugibališta, te da se jedan dio prostora iza nogometnog igrališta Nogometnog kluba Vidovec uredi kao Park hrvatskih branitelja, u kojem će se postaviti četiri biste u spomen braniteljima sa područja općine Vidovec. Ovaj Zaključak stupa na snagu danom donošenja.

ZAKLJUČAK : o potpisivanju Sporazuma o zajedničkom financiranju i izvođenju radova na uređenju pješačke staze u Vidovcu (dionica uz ŽC 2061)

Općinsko vijeće Općine Vidovec suglasno je da općinski načelnik Bruno Hranić potpiše Sporazum o zajedničkom financiranju i izvođenju radova na uređenju pješačke staze u Vidovcu (dionica uz ŽC 2061) - nastavak izgradnje nogostupa Krkanec – Vidovec, od ulaza u park do veterinarske stanice.

Vrijednost radova na uređenju pješačke staze iz članka 1. ovog Zaključka iznosi 371.628,79 kuna s uključenim PDV-om, sa slijedećim omjerom financiranja:

 - Županijska uprava za ceste 278.721,59 kn (75%)

 - Općina Vidovec 92.907,20 kn (25%)

Sredstva Općine Vidovec za uređenje pješačke staze - nastavak izgradnje nogostupa Krkanec – Vidovec, osigurana su u Proračunu Općine Vidovec za 2015. godinu.

Ovaj Zaključak stupa na snagu danom donošenja.

ZAKLJUČAK : o davanju suglasnosti za potpisivanje dokumentacije vezanu uz provođenje mjera gospodarenja otpadom

Općinsko vijeće Općine Vidovec daje suglasnost općinskom načelniku Općine Vidovec Bruni Hraniću da potpiše Aneks Ugovora o sanaciji divljih deponija sa Fondom za zaštitu okoliša i energetsku učinkovitost, Ugovor sa poduzećem Komunalac d.o.o. o zbrinjavanju miješanog komunalnog otpada, te Sporazum sa Općinom Velika Trnovitica o zajedničkoj provedbi mjera gospodarenja otpadom.Ovaj Zaključak stupa na snagu danom donošenja.

ODLUKA : o prihvaćanju nekretnina darovanih od strane Republike Hrvatske, Državnog ureda za upravljanje državnom imovinom

Općinsko vijeće Općine Vidovec prihvaća nekretnine označene kao čk.br. 80/2, oranica u Vidovcu površine 447 čhv, 80/4, livada u Vidovcu površine 64 čhv, obje upisane u zk.ul. 2545 k.o. Vidovec i čk.br. 81/6, dvorište u Vidovcu površine 460 čhv upisanu u zk.ul. 3639, darovanih po Ugovoru o darovanju 2105/2014 od strane Republike Hrvatske, Državnog ureda za upravljanje državnom imovinom. Ova Odluka stupa na snagu danom donošenja.

ODLUKA : o bratimljenju sa Općinom Dornava iz Slovenije i Općinom Acguaviva Collecroce (Hrvatima iz Italije)

Općinsko vijeće Općine Vidovec prihvaća da Općina Vidovec, u okviru projekta „Europa za građane“, pristupi bratimljenju sa Općinom Dornava iz Slovenije i OpćinomAcguaviva Collecroce (Hrvatima iz Italije).

Projekt će se provoditi na ime razvoja kulture „iskustva žena i izrade suvenira i nakita“ te će se potpisati povelje o bratimljenju sa navedenim Općinama, a sredstva za realizaciju projekta osiguravaju se iz fondova Europske unije. Ova Odluka stupa na snagu danom donošenja.

ODLUKA : o isplati donacije RKT Župa svetog Vida

Općinsko vijeće Općine Vidovec, po podnijetoj zamolbi župnika Dragutina Bogadija, odobrava isplatu donacije u iznosu 10.000,00 kuna na žiroračun RKT Župe svetog Vida.

Iznos donacije iz članka 1. ove Odluke namijenjen je za potrebe podmirenja troškova večere i doručka mladih Varaždinske biskupije, sudionike križnog puta, koji će se ove godine dijelom održati i na području Općine Vidovec.

Iznos donacije iz članka 1. ove Odluke biti će prikazan u 1. izmjenama i dopunama Proračuna Općine Vidovec za 2015. godinu. Ova Odluka stupa na snagu danom donošenja.

ZAKLJUČAK : o potpisivanju ugovora o kupoprodaji nekretnina za potrebe vinskog podruma i etno kuće

Općinsko vijeće Općine Vidovec suglasno je da općinski načelnik Bruno Hranić potpiše ugovor o kupoprodaji nekretnina koje se nalaze na čk.br. 338/1 kuća i gospodarske zgrade, dvorište i pašnjak ukupne površine 783 m2 u vlasništvu Hosni Barice iz Tužnog, Belska 1 i Minđek Zvonimira iz Tužnog, Varaždinska 108.

Za kupnju nekretnina iz članka 1. ovog Ugovora isplatiti će se kupoprodajna cijena u iznosu 156.120,88 kuna u četiri obroka, svakom prodavatelju ½ isplaćenog iznosa.

Općina Vidovec uknjižiti će se kao vlasnik nekretnina iz članka 1. ove Odluke, a projekt vinskog podruma i etno kuće kandidirati će se prema fondovima Europske unije.

Ovaj Zaključak stupa na snagu danom donošenja.

ZAKLJUČAK : o davanju suglasnosti za postavljanje reklamnog panoa

Općinsko vijeće Općine Vidovec, na temelju podnijetog zahtjeva, suglasno je da Vladimir Đuras, vlasnik Vulkanizerstva, trgovine i usluga iz Vidovca, Stjepana Radića 32, postavi reklamni pano uz državnu cestu D35, na parceli čk.br.905 k.o. Vidovec u ulici Stjepana Radića na križanju kod skretanja u naselje Šijanec. Ovaj Zaključak stupa na snagu danom donošenja.

ZAKLJUČAK : o davanju suglasnosti za potpisivanje ugovora o zajedničkom sufinanciranju asfaltiranja odvojka Vinogradske ulice

Općinsko vijeće Općine Vidovec suglasno je da općinski načelnik sa zainteresiranim vlasnicima kuća za odmor u Tužnom, Vinogradska ulica, potpiše ugovor o zajedničkom sufinanciranju asfaltiranja odvojka Vinogradske ulice u omjeru 50% Općina Vidovec i 50% zainteresirani vlasnici. Ovaj Zaključak stupa na snagu danom donošenja.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek